《静江商宰书来且索鄙语要道其冰雪相看之意古》
宋代·陈起

连墙不通问，千里乃寄音。
平生于缔交，淡泊味最深。
吴山青插天，应同碧玉簪。
尚怜风马牛，暌若商与参。
一声南来雁，西风又相寻。
君其念衰朽，余亦怀瑶林。
一廉了官事，吟外时鸣琴。
识量万顷陂，文华宝南金。
向来唐相璟，疑事问崔琳。
诸台贵得贤，而肯舍此琛。
会晤喜有期，宽此离索襟。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。